Općinski načelnik
KLASA: 024-01/26-01/29
URBROJ: 2133-7-01/1-26-1
Cetingrad, 29. svibanj 2026. godine

	Sukladno članku 35.b Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članku 49. Statuta Općine Cetingrad (''Glasnik Karlovačke županije" br. 11/21 i 36a/21) općinski načelnik Općine Cetingrad podnosi Općinskom vijeću Općine Cetingrad

IZVJEŠĆE O RADU
OPĆINSKOG NAČELNIKA OPĆINE CETINGRAD 
ZA RAZDOBLJE 01.07.2025. – 31.12.2025. 

UVODNI DIO

Člankom 35.b. Zakona o lokalnoj i područnoj (regionalnoj) samoupravi i člankom 49. Statuta Općine Cetingrad utvrđeno je da općinski načelnik dva puta godišnje podnosi polugodišnja izvješća o svom radu predstavničkom tijelu jedinice lokalne samouprave. 

Provedbu zakonom i Statutom Općine Cetingrad određenih poslova općinski načelnik kao izvršno tijelo Općine Cetingrad obavljala je prisustvom brojnim sastancima, konzultacijama i dogovorima, kroz vlastite aktivnosti i aktivnosti njegovog zamjenika, kroz rad Jedinstvenog upravnog odjela Općine Cetingrad, tj. službenika i namještenika Općine, te kroz rad Vlastitog pogona Općine Cetingrad. 

KOMUNALNA INFRASTRUKTURA, ODŽRAVANJE OBJEKATA I JAVNIH POVRŠINA

Općinske nerazvrstane ceste

Potpisan je ugovor sa izvođačem radova Ceste Karlovac d.d. za rekonstrukciju nerazvrstane ceste  NC - 66 u Općini Cetingrad, k.č.br. 1228/1, k.o. Cetingrad koji je apliciran za potporu na Natječaj za provedbu intervencije 73.13. Potpora javnoj infrastrukturi u ruralnim područjima iz Strateškog plana Zajedničke poljoprivredne politike Republike Hrvatske 2023. – 2027. Procijenjena vrijednost potpore je 635.529,54 €. 
U toku svibnja 2026. godine započeti će se radovi na navedenoj cesti. 

Završeni su radovi sanacije nerazvrstane ceste NC - 70 Capani i NC - 72 Puškarići ukupne duljine 260 m i vrijednosti radova 27.731,25 €. Sredstva za sanaciju nerazvrstane ceste odobrena kroz program poticanja ravnomjernog razvitka Karlovačke županije u 2025. godini.

Započeti su radovi sanacije nerazvrstane ceste NC-66 Kruškovača – Salopek Luke ukupne duljine 3708 m i vrijednosti radova 910.823,94 €. Sredstva za sanaciju nerazvrstane ceste odobrena su Odlukom Vlade Republike Hrvatske na sjednici Vlade 21. prosinca 2023. godine. 

Redovito su održavane ostale općinske nerazvrstane ceste u zimskim i redovnim uvjetima. 

Vodovod 

Nastavljene aktivnosti vezane za preuzimanje vodovoda Općine Cetingrad od strane ViK-a koji bi trebao biti dio Slunjske podružnice. U toku su aktivnosti vezane za prijenos dokumentacije i imovine Općinskog vodovoda VIK-u Karlovac i osiguravanja financiranja vodovoda gornjih krajeva sredstvima Hrvatski voda, a na navedenu temu financiranja održano je niz sastanaka u Hrvatskim vodama. 

Stari grad Cetin

Provedena je javna nabava i potpisan ugovor sa izvođačem za nastavak  interventnih radova i radovi održavanja starog grada Cetina na poziciji Citadele – kula Drenđula i bedem Citadele u iznosu 763.683,88 €. Radovi se u potpunosti financiraju sredstvima Ministarstva kulture i medija RH. Dio sredstava utrošen je krajem godine dok je za preostala sredstva potpisan Aneks ugovora sa Ministarstvom kojim je prolongiran rok za utrošak sredstava do kraja lipnja 2026. godine.
Na Javni poziv za predlaganje javnih potreba u kulturi Republike Hrvatske za 2026. godinu apliciran je nastavak interventnih radova održavanja starog grada i u 2026. godini. 

Redovito se komuniciralo sa ITU službom Grada Karlovca radi pripreme projekta Izgradnje prezentacijskog centra i usklađivanja dokumentacije. 
Društveni dom u Cetingradu
Završen je projekt uređenja predprostora u zgradi Društvenog doma u Cetingradu ukupne vrijednosti 43.743,25 €. Projekt je sufinanciran kroz program održivog razvoja lokalne zajednice u 2025. godini putem Ministarstva regionalnog razvoja i fondova EU u iznosu 30.000,00 €. 
Završen je projekt uređenja središnjeg prostora u zgradi Društvenog doma u Cetingradu ukupne vrijednosti 64.987,40 €. Projekt je sufinanciran kroz program poticanja razvoja komunalnog gospodarstva i ujednačavanja komunalnog standarda u 2025. godini Ministarstva prostornog uređenja, graditeljstva i državne imovine u iznosu 40.600,00 €. 

Kotlovnica u zgradi Općine
Završen je projekt rekonstrukcije kotlovnice u zgradi Općine ukupne vrijednosti 13.571,50 €. Projekt je sufinanciran kroz program usmjeravanja i rasporeda sredstava za poticanja održivog povratka na potpomognuta područja kroz financijsku potporu jedinicama lokalne samouprave u 2025. godini Ministarstva prostornog uređenja, graditeljstva i državne imovine u iznosu 13.000,00 €. 
Izgradnja betonskih grobnih okvira na groblju u Cetingradu
Završeni su radovi na izgradnji betonskih grobnih okvira na groblju u Cetingradu. Ukupna vrijednost radova je 13.937,50 €. 
Izgradnja školske sportske dvorane pri Osnovnoj školi Cetingrad
Sufinancirani su radovi Izgradnja školske sportske dvorane pri Osnovnoj školi Cetingrad ukupne vrijednosti 82.428,04 €. Općina je aplicirala na javni poziv Ministarstva regionalnog razvoja i fondova EU prema Programu za poboljšanje infrastrukture na područjima naseljenim pripadnicima nacionalnih manjina i ostvarila potporu od 73.600,00 €. Navedena sredstva uplaćena su Karlovačkoj županiji. Pored navedenih sredstava Općina Cetingrad radove je sufinancirala sa još 8.828,04 € vlastitih sredstava.
OSTALE AKTIVNOSTI

Predane su izmjene i dopune projektne dokumentacije za sanaciju odlagališta Glavica za potrebe izmjene i dopune Građevinske dozvole. U tijeku je priprema prijedloga prijave na NPO u sustavu. 

Provedena je jednostavna nabava za II. izmjene i dopune prostornog plana Općine Cetingrad. Za provedbu II. izmjena i dopuna odobrena su nam sredstva u iznosu 15.000,00 € od strane Ministarstva prostornog uređenja, graditeljstva i državne imovine na dodjelu bespovratnih sredstava za izradu prostornih planova nove generacije putem elektroničkog sustava „ePlanovi“. U toku je izrada II. izmjene i dopune prostornog plana Općine Cetingrad.  

U toku 2025. godine dogovorena je provedba katastarske izmjere za dijelove katastarskih općine Ponor i Cetinski Varoš. 

Pokrenute aktivnosti vezane za rješavanje imovinsko pravnih odnosa peradarskih farmi u poduzetničkoj zoni Batnoga i aktivnosti vezane za održavanje 500. obljetnice održavanja sabora na starom gradu Cetinu.

										 Općina Cetingrad
  općinski načelnik	
										
										________________
										   Milan Bogović